- Ən yaxşı sübut odur ki, - Kebet davam etdi,- adam kimləsə nə barədəsə soruşanda, onun özü hər bir suala düzgün cavab verə bilər - amma o şərtlə ki, sual düzgün verilsin. Yeri gəlmişkən əgər adamların biliyi və doğru anlamı olmasaydı, onlar doğru cavab da verə bilməzdilər, bundan əlavə insanın hər hansı bir çertyoj və ya buna oxşar şey qabağında qoy, onda tam aydınlıqla əmin olacaqsan ki, bu həqiqətən də belədir.\n-Simmiy, əgər bu sənə kifayət etmirsə,- Sokrat dedi onda bax gör başqa bir mülahizə ilə razılaşmayacaq; sanki, bax məsələn, aşağıdakı kimi. Sən axı hardasa bilik deyilən şeyə şübhə edirsən. Bəlkə bu, nəyinsə yadına düşməsi ilə bağlıdır.\n-Yox,- Simmiy etiraz etdi,- Mən elə məhz şübhə etmirəm, mənə yalnız bir şey lazımdır o şey ki, məhz ondan danışılır: yada salmaq, xatırlamaq. Kebet indicə mülahizələrlə bağlı söhbət açdı, və demək olar ki, hər şey yadına düşdü. Ona görə də sizinlə razıyam, amma buna baxmayaraq eşitmək istəyirəm ki, Sokrat, sən nə fikirdəsən.\n-Mən bax belə fikirləşirəm,- Sokrat cavab verdi,- aydındır ki, bizim hər ikimiz o məsələdə razılaşırıq ki, əgər insan nəyi isə yada salmalıdırsa, onu əvvəlcədən bilməlidir, elədirmi\n-Onda biz gəl həm də onunla razılaşaq ki, bilirik. Əgər o bu yolla meydan çıxırsa, (hansı yolla, indi deyəcəyəm) bu artıq çoxdankı şeyi xatırlamaqdır. Əgər insan nə isə görür və ya eşidirsə və hər hansı bir başqa bir hiss vasitəsi ilə qavrayırsa, nəinki təkcə bunu bilir, eyni zamanda nə isə başqa bur biliyə məxsus özgə bir şeydə fikirləşir, buna görə məgər haqqımız yoxmudur təsdiq edək ki, o, nə haqda fikirləşirsə onu yada saldı.\n-Budur, səninçün bir misal. İnsanı tanımaq və liranı tanımaq, başqa-başqa biliklər deyilmi?\n- Bəli məlumdur. Amma sənə məlumdur ki, sevgililər, sevgililərin lirasını və ya plaşını və ya məsələn sevimlilərinin sevimlilərinə məxsus olan hər hansı başqa bir əşyasını görən zaman nə hisslər keçirilər. Bax elə bu da xatırlama deməkdir. Eləcə o da dəqiqdir ki, Simminin görənlər çox vaxt Kebeti də xatırlayırlarş Buna aid minlərlə misal çəkmək olar. Elədirmi?\n-Bəli Zevsə and olsun ki, minlərlə,-Simmiy təsdiq etdi.\n-Deməli bu da bir npv xatırlamadır- Sokrat davam etdi- Lakin xüsusiilə mənə elə gəlir ki, məsələ üstündən uzun müddət keçib unudulan və çoxdan bəri görmədiyin şeylərə gələndə "xatırlama" demək gərəkdir səncə necə olar?\n-Bəs Simminin şəklini görüb Simminin özünü yada salmaq necə?\n-Bu da mümkündür.\n-Bütün bunlardan belə bir nəticə çıxmır ki, xatırlama təkcə oxşarlıqdan yox oxşamamaqdan da yarana bilər.


Britaniya sahzadesinin ailesindeki qeribe qadaga uze cixdi - Azadliq Xeber\nBritaniya sahzadesinin ailesindeki qeribe qadaga uze cixdi\nBaxıcının “uşaq”, “uşaqlar” sözlərini işlətməsinə qadağa qoyulub Britaniya şahzadəsi Uilyam ilə Keyt Middltonun üç övladı – Corc, Şarlotta və Luisin baxıcısı olan Mariya Borralo heç vaxt deyə bilməyəcəyi sözlər var imiş. Bu barədə Sputnik Azərbaycan xarici mətbuata istinadən məlumat verir.\nBelə ki, kral ailəsinin qanunları çərçivəsində müəyyən qadağalar var. Baxıcının “uşaq”, “uşaqlar” sözlərini işlətməsinə qadağa qoyulub. Bunun əvəzində isə uşaqlara adları ilə müraciət edilməsi tələb olunur. Bu barədə Borralo mətbuata verdiyi müsahibədə deyib.\nKral ailəsi və uşaqların dayəsi Mariya Borralo\nQeyd edək ki, şahzadə ailəsinin ən kiçik övladının 3, ən böyük övladının isə 9 yaşı var.\n2019-02-19T07:18 xeber – /strong


Qeyri-neft sektorunun inkişafı prioritet sahədir\n2021-09-14 17:03:16 363\nTurizmin iqtisadiyyatın aparıcı sahələrindən birinə çevrilməsi istiqamətində davamlı işlər aparılır\nBu gün turizm milli iqtisadiyyatda və beynəlxalq ticarətdə xüsusi çəkiyə malik olan sahəyə, dünyada ən güclü iqtisadi inkişaf vasitəsinə çevrilmişdir. Azərbaycanda əsas sahələrdən biri olan turizmin formalaşması və inkişafı, onun dayanıqlı və tarazlı dinamikası və bunun fonunda respublikada qeyri-neft sektorunun inkişaf etdirilməsi sahəsində davamlı tədbirlər həyata keçirilir. Ölkəmizdə həyata keçirilən məqsədyönlü iqtisadi siyasət, qeyri-neft sektorunun inkişafına yönəlmiş lazımi tədbirlər turizm sferasının inkişafına öz əsaslı təsirini göstərir. Məhz bunun nəticəsidir ki, Azərbaycan Respublikasının Prezidenti cənab İlham Əliyevin tövsiyəsi əsasında qeyri-neft sektorunun inkişafı, həmçinin müxtəlif sahələrin daha da sürətli şəkildə irəli aparılması məqsədilə hər il konkret bir sahənin hərtərəfli inkişafına xüsusi önəm verilir.\nAzərbaycan Respublikası Prezidentinin 6 aprel 2010-cu il tarixli Sərəncamı ilə təsdiq olunmuş «Azərbaycan Respublikasında 2010-2014-cü illərdə turizmin inkişafına dair Dövlət Proqramı» məhz ölkədə turizmin rastlaşdığı problemlərin həll olunmasına, turizm sahəsinin daha da inkişaf etdirilməsinə və bu istiqamətdə konkret tədbirlərin həyata keçirilməsinə yönəlmişdir. Həmin tədbirlərə turizm haqqında qanunvericiliyin təkmilləşdirilməsi, turizm və rekreasiya zonalarının formalaşdırılması, turizmin müxtəlif növlərinin inkişafı, bu sahəyə investisiyaların cəlb olunması, beynəlxalq əlaqələrin qurulması və genişləndirilməsi, tanıtma və marketinq, statistika və tədqiqat, eləcə də kadr təminatının həyata keçirilməsi aiddir.\nMüasir dünyamızda qlobal əhəmiyyətə malik olan turizm sahəsi sosial və iqtisadi əlaqələri tənzimləməklə müxtəlif ölkələr və xalqlar arasında qarşılıqlı münasibətlərlə yanaşı, həm biznes maraqlarını da gücləndirir. Belə ki, turizm hər bir ölkə üçün əlavə gəlir mənbəyini, yerli əhalinin öz məhsulunu satmaq imkanını genişləndirir. Ölkəmizdə qeyri-neft sektorunun mühüm sahələrindən biri olan turizmin inkişafı və bu sektorun iqtisadiyyatın aparıcı sahələrindən birinə çevrilməsi istiqamətində davamlı işlər aparılır, ölkə turizminin beynəlxalq turizm bazarına inteqrasiyası təmin də olunur və milli turizmin rəqabətədavamlılığı yüksəldilir. Turizm infrastrukturunun beynəlxalq tələblərə uyğunlaşdırılması, onun xarici bazarlara çıxış imkanlarının genişləndirilməsi bu sahəsinin sürətli inkişafını təmin edir. Bu inkişafın davamlılığının təmin edilməsi, eyni zamanda ölkəyə xarici turistlərin marağının artırılması məqsədilə insanlarda alıcılıq qabiliyyətini stimullaşdıran “tax free” sisteminin yaradılması ölkə iqtisadiyyatında böyük əhəmiyyət kəsb edir. Turizm sektorunda son illər ərzində nail olunmuş sürətli inkişafın davamlılığının təmin edilməsi və rəqabət qabiliyyətinin möhkəmləndirilməsi məqsədilə “tax free” sisteminin respublikamızda da tətbiqinə başlanıb. Bu sistemin tətbiqi ilə bağlı Azərbaycan Respublikası Prezidentinin 2016-cı il 12 iyul tarixli fərmanı ilə “Əcnəbilər və vətəndaşlığı olmayan şəxslər tərəfindən Azərbaycan Respublikasının ərazisində alınmış istehsal, yaxud kommersiya məqsədləri üçün nəzərdə tutulmayan mallara görə ödənilmiş əlavə dəyər vergisinin qaytarılması Qaydası" təsdiq edilib.\nBu sistemin tətbiqi həm də Azərbaycanda turizm sahəsində yeni iş yerlərinin açılması, gəlirlərin artması, kapital qoyuluşu və vergi bazasının genişlənməsi və s. məsələlərə xidmət edir.\nQanuna əsasən xarici vətəndaşlar tərəfindən alınmış istehsal, yaxud kommersiya məqsədləri üçün nəzərdə tutulmayan mallara görə ödənilmiş əlavə dəyər vergisinin (ƏDV) geri qaytarılması mexanizmindən Azərbaycan Respublikasının vətəndaşları ilə yanaşı, respublika ərazisində müvəqqəti və ya daimi yaşamaq üçün icazə verilən, haqqı ödənilən əmək fəaliyyəti ilə məşğul olmaq üçün iş icazəsi olan əcnəbilər və vətəndaşlığı olmayan şəxslər, bilavasitə xidməti vəzifələrini icra edən hava nəqliyyatının heyət üzvü olan şəxslər istifadə etməklə alış-veriş zamanı ödədikləri məbləğin bir hissəsini geri ala bilərlər. Ölkəyə beynəlxalq və regional turist axını, turizm və pərakəndə ticarət sektoruna dəstək göstərilməsi, yerli istehsalın stimullaşdırılması və bu sahələrdə əhalinin məşğulluğunun artırılması baxımından mühüm əhəmiyyət kəsb edən bu sistem beynəlxalq təcrübədə geniş tətbiq edilir.\nMüasir dövrdə iqtisadiyyatın mühüm sahələrindən biri olan turizm sənayesinin yeri və rolu kifayət qədər böyükdür. Müstəqillik əldə etdikdən sonra Azərbaycan Respublikasında da turizmin inkişafına dövlət səviyyəsində diqqət göstərilmiş, ölkədə turizmin inkişafını təşkil edə biləcək dövlət strukturları yaradılmışdır. Turizm üzrə dövlət və kommersiya strukturlarının yaradılması, qanunvericilik sənədlərinin qəbul edilməsi, beynəlxalq turizm əlaqələrinin qurulması istiqamətində atılan addımlar bunun əyani sübutudur. Bakıda, eləcə də ölkəmizin ayrı-ayrı regionlarında biznes, istirahət, sağlamlıq, idman turizmini inkişaf etdirmək üçün irimiqyaslı layihələr həyata keçirilir.\nAzərbaycana gəlmək istəyən əcnəbilər və vətəndaşlığı olmayan şəxslər üçün viza verilməsi prosedurunun sadələşdirilməsi məqsədilə “ASAN Viza” sistemi yaradılması icra olunan mühüm tədbirlərdəndir. Ölkə rəhbəri 2016-cı ilin oktyabrından etibarən əcnəbilər və vətəndaşlığı olmayan şəxslər üçün elektron vizaların maksimum üç saat ərzində verilməsinə dair sərəncam imzalamış, həmin vaxtdan "ASAN Viza” sistemi uğurla fəaliyyət göstərməyə başlamışdır. Bu sistem yalnız ümumvətəndaş pasportu və ya səyahət sənədi ilə sadəcə internet bağlantısı vasitəsilə istənilən yerdə vizaya müraciət etməyə və 3 saat (təcili viza müraciət forması) və ya 3 iş günü (standart viza müraciət forması) ərzində viza almağa imkan verir.\n“ASAN Viza”nın elektron viza portalı və hava limanlarındakı özünəxidmət terminalları Azərbaycan, ingilis, fransız, ispan, alman, italyan, ərəb, fars və rus olmaqla - 9 dildə fəaliyyət göstərir. “ASAN Viza” vasitəsilə hava limanlarında 14 ölkənin - Bəhreyn, Birləşmiş Ərəb Əmirlikləri, Cənubi Koreya, Çin, İran, İsrail, İndoneziya, Küveyt, Qətər, Malaziya, Oman, Səudiyyə Ərəbistanı, Sinqapur, Yaponiya vətəndaşlarına vizaların verilməsi təmin edilir. Həmçinin, körfəz ölkələrində etibarlı yaşayış icazəsinə sahib olan əcnəbilər hava limanlarında “ASAN Viza” vasitəsilə viza əldə edə bilirlər. Terminallar vasitəsilə orta hesabla bir əcnəbi vətəndaş üçün vizanın verilməsi müddəti 2 dəqiqə təşkil edir. Özünəxidmət terminalları ilə yanaşı, xüsusi pəncərələr vasitəsilə viza verilməsi və bank xidmətləri də həyata keçirilir. Ümumilikdə “ASAN Viza” sistemi vasitəsilə 94 ölkədən olan əcnəbilərə elektron viza verilməsi təmin edilir. Bütün bunlar isə Azərbaycanda dövlət siyasətinin ayrılmaz tərkib hissəsinə çevrilən turizmin iqtisadi tərəqqi və yüksəlişin mühüm amili kimi böyük əhəmiyyət kəsb etdiyinin təcəssümüdür və ölkəmizdə turizmin sürətli inkişafına, bunun fonunda isə ölkə iqtisadiyyatının dinamik inkişafına zəmin yaradır.\nÖlkə və region üzrə Azərbaycanın turizm potensialının təbliği, marketinq araşdırmaları, hesabatların, təbliğat materiallarının hazırlanması və yayımlanması, təlimlərin keçirilməsi məqsədilə dünyanın 6 ölkəsində Azərbaycanın rəsmi turizm nümayəndəlikləri fəaliyyət göstərir. 6 xarici ölkədə rəsmi xarici turizm nümayəndəliklərinin fəaliyyətə başlaması, ölkəmizdə turizmin dünya standartlarına yaxınlaşması, yeni texnologiyaların tətbiqi bu sahənin təşkilati-hüquqi və normativ bazasının yaradılmasına geniş imkan yaradır. Almaniyanın Frankfurt, BƏƏ-nin Dubay, Səudiyyə Ərəbistanın Ər-Riyad, Çinin Pekin, Hindistanın Mumbay, Rusiyanın Moskva şəhərlərində fəaliyyətə başlayan nümayəndəliklər Azərbaycanın xaricdə daha çox tanınmasına, ölkəmizə turist axınının artmasına, ümumilikdə ölkədə turizmin inkişafına dəstək verir. Rəsmi turizm nümayəndəliklərinin fəaliyyəti həmçinin Azərbaycana aid seminarların, eləcə də yerləşdiyi regionlardakı və Azərbaycandakı turizm və səyahət şirkətlərinin əməkdaşlıq etməsi üçün görüşlərin təşkil edilməsi, Azərbaycanın beynəlxalq sərgilərdə təmsil olunmasına dəstək verilməsi və koordinasiya işlərini həyata keçirərək ikitərəfli əlaqələrin stimullaşdırılmasına da xidmət edir.\nÖlkəmizdə sahə qanunları çərçivəsində turizm fəaliyyətinin hüquqi əsasları, turistlər, turist subyektləri, dövlətin funksiyaları, vəzifə səlahiyyətləri turizmin daxili qanunları və beynəlxalq qanunlarla idarə olunur. Bu gün Azərbaycanda turizmin inkişafı respublikamıza xarici vətəndaşların cəlb edilməsi ilə yanaşı, həm də bölgələrdə əmək məşğulluğunun artması, yeni iş yerlərinin açılması baxımından da sərfəlidir. Bu isə dövlət siyasətinin prioritet məsələlərindən biridir.\nİsveçli investorlar Ələt Azad İqtisadi Z...\nAqrar emal sənayesi\nİnvestisiya qoyuluşu iqtisadi artımı sti...\nMərkəzi Bank maliyyə sektoruna əlavə dəs...\nAzərbaycan-İsrail iqtisadi əlaqələri gen...\n"İMZA"nın təşkilatçılığı ilə bu il II Qa...\n“TEKNOFEST Azərbaycan” çərçivəsində “Həv...


MATC.AZ: FIFA "Səbail"in futbolçusunun şikayətini təmin etdi\n“Səbail”li oyunçu bildirib ki, komanda ona iki il daha müqavilə uzatmağı təklif edib. Ancaq o, köhnə borcların ödəmmədiyi üçün təklifi qəbul etməyib.\nFİFA “Səbail”in futbolçusu Lema Mabidinin şikayətini təmin edib. Matc.az “sport365.fr” saytına istinadən xəbər verir ki, konqolu yarımmüdafiəçi 4 il çıxış etdiyi sabiq klubu “Raca Kasablanka”nın (Mərakeş) ona olan borcu ilə bağlı dünyanın ali futbol qurumuna müraciət ünvanlayıb.\n“Səbail”li oyunçu bildirib ki, komanda ona iki il daha müqavilə uzatmağı təklif edib. Ancaq o, köhnə borcların ödəmmədiyi üçün təklifi qəbul etməyib. Bundan sonra isə klub Mabidinin pulunu verməyib.\nMəsələ ilə bağlı qərar qəbul edən FİFA “Raca Kasablanka”nın futbolçuya 280 min dollar ödəməli olduğunu bildirib\nXatırladaq ki, Mabidini bu ilin fevralından paytaxt klubunda çıxış edir.\nAvropa Liqasında yeni rekordçu 825


10 dəqiqəyə 10 dəfə qəza törətdi - VİDEO - ATV.AZ\n10 dəqiqəyə 10 dəfə qəza törətdi - VİDEO\n28.10.2014 11:46 616 dəfə oxunub\nÇində bir avtomobil sürücüsünün maşını saxlamağa çalışarkən yaratdığı mənzərə ölkədə hər kəsin diqqətini cəlb edib. Fərasətsiz sürücünün avtomobili dəfələrlə yaxınlıqdakı maşına çırpması, buna rəğmən nəqliyyat vasitəsini doğru-düzgün saxlaya bilməməsi diqqət çəkib.\nATVxəbər.az bildirir ki, hadisə Cianqsu vilayətində baş verib. Müşahidə kamerasından lentə alınan görüntülərdə sürücü maşını iki avtomobil arasına salsa da, düzgün saxlaya bilmədiyi əksini tapır. Nəqliyyat vasitəsini arxaya hərəkət etdirmək o qədər də çətin deyil, bununla belə, çinli sürücü 10 dəqiqə dayanmadan eyni hərəkəti təkrarlayıb. Bu vaxt yaxınlıqdakı maşınla toqquşmaların sayı da 10-u keçib.\nMüşahidə kamerasından avtomobilin kimə məxsus olduğunu üzə çıxaran polislər sürücünü dərhal nəzarətə götürüb. Məlum olub ki, maşını arxaya verməkdə çətinlik çəkən sakin əslində 4 ildir sürücülük vəsiqəsi alıb. Buna baxmayaraq 4 il ərzində belə bir sürücünün qəzaya yol açmadığı qaranlıq olaraq qalır.


Yunanovun 40-ı çıxdı\n5 may 2021 / 12:10 Baxış sayı: 202\n“Səbail”in futbolçusu Amil Yunanov Azərbaycan çempionatlarında 40-cı qolunu vurub. Allsport.az xəbər verir ki, bu yubiley Premyer Liqanın XXV turuna təsadüf edib.\nPaytaxt təmsilçisinin oyunçusu “Qəbələ” ilə ev görüşünün taleyini həll edən qolun müəllifi olub. Amil 40-cı topunu ölkə çempionatındakı 136-cı matçında vurub. O, 1992-ci ildən keçirilən yarışın tarixində 40 və daha çox qol vuran 60-cı futbolçudur.\nDebütü 2010/11 mövsümünə təsadüf edən Yunanov ilk qolunu növbəti çempionatda “Qəbələ”nin heyətində vurub. O, daha üç komandanın formasını geyərkən qol sevinci yaşayıb. Amil “Sumqayıt”da 28, “Səbail”də 6, “Keşlə”də 5 dəfə fərqlənib.


“Dollar bahalaşacaq, ərzaq məhsullarının qiyməti artacaq” – EKSPERTDƏN BAHALAŞMA ANONSU « A24 Xeber\n“Dollar bahalaşacaq, ərzaq məhsullarının qiyməti artacaq” – EKSPERTDƏN BAHALAŞMA ANONSU\n15 Mart 2017 - 11:48\nDövlət Statistika Komitəsi ötən gün 2016-2017-ci illər ərzində istehlak məhsullarının və xidmətlərin qiymətlərini açıqlayıb.\nA24.Az Dövlət Statistika Komitəsinə istinadən xəbər verir ki, 2017-ci ilin yanvar-fevral aylarında istehlak məhsullarının və xidmətlərin qiymətləri 2016-cı ilin müvafiq dövrünə nisbətən 12,5 faiz, o cümlədən ərzaq məhsullarının qiymətləri 15,6 faiz, qeyri-ərzaq məhsullarının qiymətləri 12,5 faiz, əhaliyə göstərilən ödənişli xidmətlərin qiymətləri 8,4 faiz bahalaşıb. Cari ilin fevral ayında yanvar ayına nisbətən istehlak məhsullarının və xidmətlərin qiymətləri 1,6 faiz, o cümlədən ərzaq məhsullarının qiymətləri 2,5 faiz, qeyri-ərzaq məhsullarının qiymətləri 0,9 faiz, əhaliyə göstərilən ödənişli xidmətlərin qiymətləri isə 1,0 faiz bahalaşıb.\nKomitənin yaydığı məlumatda həmçinin qeyd olunub ki, ay ərzində düyünün, unun, qarabaşaq yarmasının, makaron məmulatlarının, mal, qoyun və toyuq ətinin, balıq məhsullarının, kolbasa məmulatlarının, süd məhsullarının, kərə və bitki yağlarının, şəkər və şəkər tozunun, qəhvə, çay və kakaonun, almanın, armudun, limonun, portağalın, naringinin, bananın, kələmin, göyərtinin, xiyarın, kartofun, soğanın, sarımsağın, yerkökünün, çuğundurun, spirtli içkilərin və tütün məmulatlarının qiymətlərində bahalaşma, yumurtanın qiymətində ucuzlaşma müşahidə olunub. Digər ərzaq məhsullarının qiymətlərində ciddi dəyişikliklər baş verməyib.\nHəmçinin bax: Bayramqabağı ölkədə bu məshulların qiymətləri qalxdı – SİYAHI\nYuxarıda sadalanan, yəni əhalinin ən çox istifadə etdiyi məhsulların qiymətində bahalaşma olduğunu bildirən Dövlət Statistika Komitəsi bunlardan başqa digər ərzaq məhsulları dedikdə nəyi nəzərdə tutur? Ötən illə müqayisədə ərzaq məhsullarının qiymətinin cəmi 15.6% bahalaşdığı deyilir. Bu rəqəm nə dərəcə də doğrudur?\nDolların 2017-ci ilin 3 ayı ərzində manatda nisbətdə olan məzənnələrinə baxın!\nStatistikadan da göründüyü kimi, dolların manata nisbətdə məzənnəsi son vaxtlar ucuzlaşır. Dolların manata nisbətdə ucuzlaşmasına baxmayaraq, bu niyə öz təsirinin ərzaq məhsulların qiymətində də göstərmir?\nMəsələ ilə bağlı A24.Az-a açıqlama verən iqtisadçı ekspert Natiq Cəfərli açıqlamasında bildirdi ki, Statistika Komitəsi həmişə çalışır ki, bu rəqəmləri aşağı göstərsin:\n“Statistika Komitəsinin yaydığı məlumatlar rəsmi qaydada hesablanır. Azərbaycanda digər ölkələrdə olduğu kimi alternaitv mənbələr olmadığına görə, çox təəssüf ki, müqayisə aparmaq mümkün deyil. Ancaq Statistika Komitəsi belə araşdırmalar aparır və onların açıqladığı rəqəmlər çox zaman real rəqəmlərlə üst-üstə düşmür. Statistika Komitəsi həmişə hesablama apararkən bazarda olan ən aşağı qiymətləri götürməyə çalışır. Ən aşağı qiymətlərlə hesablama aparır ki, bu da doğru yanaşma deyil. Çünki hər hansı bir ərzaq məhsulunu, o cümlədən ət məhsullarını götürsək, regionda olan qiymətlərlə Bakı şəhərində olan qiymətlərdə fərq olur. O, Statistika Komitəsinin özünün hesablama qaydasıdır ki, çox zaman ən ucuz qiymətlərlə belə hesablama aparmağa üstünlük verirlər. Ərzaq məhsulları zənbilinə Azərbaycanda digər ölkələrlə müqayisədə çox az məhsul daxil edilir. Misal üçün, Avropa ölkələrində, Türkiyənin özündə belə 500-dən çox ərzaq məhsulu bu siyahıya daxil edilir. Azərbaycanda bunun sayı da kifayət qədər aşağıdır. İstehlak zənbilinə daxil olan məhsulların çeşidi az olduğundan digər sahələrdə bahalaşma olması onlara ciddi təsir göstərmir. İnkişaf etmiş ölkələrdə infilyasiya hesablanarkən 500- 600 yaxın məhsulların qiymətləri hesablanır. Ancaq Azərbaycanda bu rəqəm azı 2 dəfə aşağıdır”.\nİqtisadçı əlavə edib ki, Azərbaycanın idxaldan asılılığı kifayət qədər yüksək səviyyədədir:\n“Hətta yerli istehsal məhsullarının bir çoxu xammalı xaricdən gətirir. Müqavilələr öncədən bağlanır, ödənişlər əvvəlcədən edilir. İndi bazarda olan məhsulların bir çoxunun ödənişləri təqribən yanvar ayının sonu, fevral ayının əvvəllərində həyata keçirilib deyə (o zaman məzənnə 1.92-yə qədər qalxmışdı) bu gün bazarda olan məhsullar dolların məzənnəsinin aşağı düşməsinə reaksiya verə bilmir. Əgər bu prorses dayanıqlı və uzunmüddətli olsa (necə ki, biz bunu Rusiyada gördük. Rubl 6 ay sabitləşəndən sonra qiymətlərə təsir etməyə başladı), bu proses azı 3-4 ay vaxt lazımdır ki, qiymətlərə təsirini hiss edək. Amma görünən odur ki, hələlik Azərbaycanda məzənnənin aşağı çəkilməsinin ancaq inzibati qaydada verilmiş qərarla bağlı olduğu önə çıxır. Digər iqtisadi sahələrdə də ciddi irəliləyiş yoxdur ki, manatın möhkəmlənməsinə təsir göstərsin. Hətta Azərbaycanda neft hasilatı ilin ilk 2 ayında təqribən 8%-ə yaxın aşağı düşüb. Sənaye istehsalı 4%-ə qədər azalıb. ÜDM-də ciddi azalma müşahidə olunur. Yəni bütün sahələrdə azalma var. Bu sahələrdə olan azalmalar manahtın möhkəmlənməsinə xidmət etməyən azalmalardır. Amma biz bu prosesin əksini görürük. Bu da inzibati qaydada tənzimlənən məzənnə rejiminin davamı olduğunu göstərir. Dünyada gedən proseslər də göstərir ki, manatı uzun müddət qoruyub saxlaya bilməyəcəklər. Çünki həm dünyada dolların bahalaşması sürətlənir, həm də bu gün FED keçirdiyi iclasda öz qərarını açıqlayacaq. Çox güman ki, uçot dərəcəsi artacaq. Bu da dolların bütün dünyada bahalaşması ilə nəticələnəcək ki, Azərbaycana da öz təsirini göstərəcək. Son 1 həftədədir ki, neftin qiymətində də 12%-ə qədər ucuzlaşma müşahidə olunur. Neftin qiymətinin ucuzlaşması Azərbaycanın gəlirlərinə mənfi təsir göstərir”.\nN.Cəfərli sonda bildirib ki, bayramlardan öncə tələbat artdığına görə ölkədə qiymətlərin də yüksəlməsini görürük:\n“Təəssüf ki, bu qiymət artımı bayramdan sonra da davam edir. Yəni bayramdan əvvəl ucuz satılan məhsullar bayrama görə bahalaşdırılırsa, bayramdan sonra da elə o baha qiymətə, çox vaxt daha yüksək qiymətə satılır. Yerli məhsul çıxana, mayın sonu, iyunun əvvəlinə qədər idxaldan asılılıq daha yüksək səviyyədə olacaq. Ona görə də qiymətlərin yay aylarına qədər ucuzlaşması ehtimalı çox aşağıdır. Bütün bu sadalanan hallar Statistika Komitəsinin məlumatları ilə real qiymətlər arasında fərq yarandığını açıq şəkildə ortaya qoyur”.\nDövlət qulluqçusu olmaq istəyənlər sınaq imtahanı verəcəklərYapı ve Kredi


Nur-az.com - İctimaiyyət SDU-dakı hicab qadağasını qınadı\nİctimaiyyət SDU-dakı hicab qadağasını qınadı\nXəbər verdiyimiz kimi Sumqayıt Dövlət Universitetində hicab qadağası tətbiq edilib\nBelə ki, adları açıqlanmayan 3 tələbə hicablı olduqları üçün universitetə buraxılmayıb.\nİslamazeri.az İnternet Qəzeti məsələ ilə bağlı ictimai-siyasi şəxslərdən münasibət öyrənib.\nAzərbaycan Demokrat Partiyasının sədri Sərdar Cəlaloğlu qeyd edib ki, “Əgər orta məktəblərdə və digər təhsil müəssisələrində vahid geyim forması təyin olunursa və bu formaya bəzi imkansız ailələrin gücü çatmırsa hökumət bu ailələrə yardım etməlidir. Bu Sovet dövründə də belə olub, Türkiyədə də hal-hazırda belədir, digər ölkələrdə də belədir. Qaldı ki, hansısa qərar qəbul edib insanların təhsil hüququna müdaxilə etməyə, bu, qəbul edilməzdir. Vahid forma geyinmək öhdəlik və ya borc deyil. Bu, Konstitusiyada təyin olunmayıb. Amma təhsil almaq hüquqdur. Sən kimsən ki, formanı və ya qanunda olmayan başqa şeyi bəhanə edib insanların təhsil hüququnu tapdalayasan. Bu açıq-aşkar Konstitusiyanı pozmaqdır. Bu məsələyə icra hakimiyyəti və qanunverici orqan müdaxilə etməlidir. O universitetin vəzifəli şəxslərinin qeyri-qanuni hərəkətlərinin qarşısı alınmalıdır və tələbələr azad şəkildə təhsillərini almalıdırlar.”\nAzərbaycan Ziyalılar Birliyinin sədri, rejissor Eldəniz Quliyevi bildirib ki, “Bu hadisə artıq bütün əndazələri aşdı. Azərbaycan hakimiyyətinin hicabla bağlı qadağası yoxdur. Bu suala bir başa Azərbaycan Respublikasının prezidenti İlham Əliyev xarici kiv nümayəndəsinə müsahibəsi zamanı cavab verdi. O dedi ki,”Bizdə demokratiyadır və bizdə qadağa yoxdur. Bundan sonra bunlar belə edirlərsə həm konistutisiyaya qarşı gedirlər, həmdə ölkə rəhbərinin göstərişinə qarşı gedirlər. Bundan əlavə Azərbaycanda demokratik quruculuğa qarşı gedirlər. Bunlar hətta deyərdim ki, Allahsızlıq edirlər. Allah bunların üzlərini qara eləsin. Orta məktəblərdə narkomaniyaya qurşanan uşaqlar var. Bununla məşğul olmalıdırlar. Azərbaycan təhsilinin səviyyəsi pis gündədir. Bununla məşğul olmalıdırlar. Düşüblər 3 nəfər qızı arxasınca. Mən bunların əvəzinə utanıram. Ayıb olsun bu qadağanı tətbiq edənlərə.”\nMilli Şura üzvü, hüquqşünas Vidadi Mirkamal deyib ki, “Azərbaycan Resbublikasının Konstitusiyasında vətəndaşların hüquq və vəzifələri aydın göstərilmişdir. Orada vicdan azadlığı hüquqi qanunvericilik yolu ilə təsbit edilmişdir. Bu hüquqlara hamı hörmət etməyə borcludur. Həmçinin SDU-nin rəhbərliyi kimi hər bir qurum da özü istədiyi kimi qanuna təfsir verməyə haqlı deyildir. Bu insan hüquqlarının kobud surətdə pozulmasıdır.”\nMilli Mənəvi Dəyərlər İctimai Birliyinin sədri Ruhullah Novruzzadə bildirib ki, “Bağışlayan və Mehriban Allahın adı ilə. Əvvəla, bunu deyim ki, hicabın müasirliklə heç bir əlaqəsi yoxdur. Müasir dedikdə "əsrlə, dövrlə uyğunlaşan" mənası zehndə yaranır. Gəlin qəbul edək ki, ölkəmiz müasirliyi xarici ölkələrdən, xüsusən qardaş ölkə Türkiyədən əxz edir. Lakin Türkiyədə hicab müasirliyə zidd bir əməl kimi qeydə alınmır. Əksinə ölkə başçısının xanımı da hicabla konfrans və görüşlərdə iştirak edir. Bu sözü deyən (hicabı müasirliyə zidd bilən), cənab Ərdoğanın xanımını müasirlikdən uzaq bilir? İnanın ki yox, mən tam əminliklə deyirəm ki, bunu deyən şəxsin gücü yalnız bizim hicablı bacılarımıza çatır. İkincisi, bu şəxs şəxsiyyət vəsiqəsində çəkilən fotoya istinad edir. Halbuki biz bu işin də yanlış və qanunsuz olduğunu bildiririk. Mən hər dəfə bu barədə düşünəndə, özü-özümə deyirəm: Axı biz niyə o zamanlar bu məsələnin üzərinə layiqincə düşmədik? Bu şəxsin bu barədə söz açması yaxşı oldu. Allahın izni ilə bu minvalla bu məsələni qabartmaq və əziz ana-bacılarımızı yad gözlərdən qorumaq üçün yaxşı fürsət əldə etmişik - deyə düşünürəm. Baxın! Azanın səsi kəsilir ki, sakinlər şikayət edir. Yəni bu barədə xalqın fikri qeydə alınır. Lakin biz şikayət etdiyimiz zaman bizim səsimizə səs verən yoxdur. Bu o deməkdir ki, bəzilərinə xalqın sözü yox, İslamın əleyhinə olan sözlər maraqlıdır. Hər halda biz hüquqlarımızın bərpasından başqa bir şey istəmirik. Yas mərasimlərində israfçılığa fikir və münasibət bildirən əziz qardaşlarımdan bu mövzuya da fikir bildirmələrini xahiş edirəm. Niyə də bildirməyək, axı bu bizim qanuni haqqımızdır. Fikrimcə bu gün minbərlərdə bu problemlərdən danışılmalıdır. Allah hamımızı vəzifəsini bilib əməl edənlərdən qərar versin. Üçüncüsü, bu şəxs təklifdən danışır. Deyir "Biz də öz növbəmizdə tələbələrimizə təklif edirik ki, universitetə hicabsız gəlsinlər." Axı təkliflə qanun ayrı bir şeydir. Təklif yəni məsləhət, nəinki qanun. Bu təklifi qəbul etməyən niyə universitetə buraxılmamalıdır ki? Anlamıram. Ona qalsa, biz də sizə təklif edirik ki, hicablıların girişinə maneə törətməyəsiniz.”\nMüsavat Partiyasının divan üzvü Tural Abbaslı açıqlamasında vurğulayıb ki, “Əvvəla, onu qeyd edim ki, 21-ci əsrdə hələ də belə məsələlərin problem kimi təqdim olunması və problem halına gətirilməsi təəssüfləndiricidir. Bu sırf insanların vicdan azadlığı məsələsidir və bu məsələ hər kəsin şəxsi işidir. Kiminsə hicablı olub və ya kiminsə hicabsız olması isə qətiyyən müasirlik və ya gerilik əlaməti kimi tanına bilməz. Əgər böyük bir universitetin rektoru bunu belə qəbul edirsə, bu, ancaq həmin adamın nə qədər dar düşüncəli olmasının göstəricisidir. Müasir Azərbaycanda kimə isə dininə, milliyyətinə, cinsinə görə ayrıseçkilik salırsa, bu, qanunlara və ən əsası da Konstitusiyaya ziddir. Məncə buna qanuni qiymət verilməlidir və həmin rektor qanun qarşısında cavab verməlidir.”\nAzərbaycan Xalq Cəbhəsi Partiyasının mətbuat xidmətinin rəhbəri Natiq Ədilov bildirib ki, “Şübhəsiz ki, bu hadisə vətəndaşların hüquq və azadlıqlarına qarşı aşkar hörmətsizlikdir, eyni zamanda təhsil sektorunda xaosun olmasına dəlalətdir. Çünki hicabla təhsil müəssisəsinə gəlməyi qadağan edən heç bir qanun yoxdur. Bu işi kimlərsə Roma papasından çox katolik görünmək üçün edir və böyük də səhvə yol verirlər. Özünü müəllim, pedaqoq sayan şəxs insanların maariflənməsində, təhsil almasında maraqlı olmalıdır, min bir bəhanə ilə xalqın balasını təhsildən kənar saxlamamalıdır. Bu hadisəni kəskin pisləyirəm və haqsızlıqla üzləşən hər kəsdən öz təhsil hüququnun bərpası üçün israr etməyi tövsiyə edirəm. Cəmiyyət də artıq papağinı qabağına qoyub fikirləşməlidir ki, belə barbar idarəetmə bizi hara aparır?”\nKlassik Xalq Cəbhəsi Partiyasının sədr müavini Xəzər Teyyub qeyd edib ki, “Deyilən məsələ ilə bağlı bildirirəm ki, ölkədə insan hüquq normaları bərabər qorunmalı, vətəndaşların azadlıqları əhəmiyyət daşımalıdır. İnsanların siyasi və dini baxışlarına hörmət olunmalıdır. Hicab fərdidir və insan özünün daxili qərarına uyğun hərəkət edirsə, bu dəyərlər qorunmalıdır. İnsanın daxilən azadlığı üstündür. Güclü dövlətlər o yerdə olur ki, orada fərdi-mənəvi azadlıqlar var.”\n1529 dəfə baxılıb


«Onu da köhnə nazirin aqibəti gözləyir?»\n2021, 23 Oktyabr, şənbə, Bakı vaxtı 21:19\n«İqtisadi İnkişaf naziri Heydər Babayev artıq istefa ərizəsini yazıb. Nazir hazırda Çində olan dövlət başçısının Bakıya qayıtmasını gözləyir. Prezident vətənə qayıtdıqdan sonra ərizə ona təqdim ediləcək. Bu barədə «Azadlıq» qəzetinə hakimiyyətə yaxın mənbə məlumat verib».\nBu barədə «Yeni Müsavat»da yazıb. «İqtisadi İnkişaf Nazirliyinin Antiinhisar Siyasəti Departamentinin rəisi Samir Dadaşovun və qurumun digər beş əməkdaşının həbsinin təfərrüatı ilə bağlı ictimaiyyətə çox xəsisliklə məlumat verilməsinin sirri açılır. Mötəbər mənbədən aldığımız məlumata görə, nazirlik əməkdaşlarının həbsindən sonra hakimiyyətə yaxın informasiya kanallarına tapşırıq verilib ki, bu barədə hər hansı yazı və süjet verilməsin».\n«Rusiya-Gürcüstan gərginliyi Ermənistanın iqtisadi-nəqliyyat təcridini bir az da dərinləşdirib». Milli Məclisin orqanı «Azərbaycan» qəzeti yazır ki «Gürcü-osetin qarşıdurması birmənalı olaraq Ermənistan iqtisadiyyatına neqativ təsir göstərəcək. Ermənistan parlamentinin deputatı Vardan Bostancyan bu fikirdədir. Erməni deputatının fikrincə, son hadisələr regionda etimad problemini qabardıb».\n«Seçkiləri boykot etmək partiyalara, onların liderlərinə ciddi zərbə vurur». «Ekspress»ə müsahibəsində Sosial-Demokrat Partiyasının həmsədri Araz Əlizadə belə deyib. O, daha sonra bildirib: «İstənilən halda mən seçkidə iştirakın partiyalar üçün divident qazandırdığını deyə bilərəm. Seçkilərin boykot edilməsi heç bir əhəmiyyət kəsb etmir, heç bir nəticə vermir və əksinə çox mənfi nəticələrə səbəb olur».


Zorlanan qadın hökumətdən müavinət tələb edir\n1 İyul 2015 22:11\nKoreyalı Li Ok-Sun yaşlı qadındır və təhlükəsiz ölkədə yaşamağına baxmayaraq, hələ də küçəyə çıxmaqdan qorxur. Axı 15 yaşı olanda işdən evə dönərkən hərbiçilər tərəfindən qaçırılaraq əxlaqsızlıq yuvasına aparılıb.\nPublika.az Le Ok-Sunun həyat hekayəsini təqdim edir.\nHazırda 87 yaşı olan Li 3 il cinsi istismara məruz qalıb. Müharibə illərində qadın gün ərzində 50 yapon əsgərinə “xidmət” göstərməli olub. Li cinsi istismara məruz qalan 200 min qadından sağ çıxan az saylı insanlardan biridir. 1932-1945-ci illərdə müharibə dövründə əsgərlərin əyləncəsi üçün qadınlar adətən Koreya yarımadasından gətirilərdi.\nİkinci Dünya Müharibəsi illərində Yaponiya İmperiyasının ordusunda seksual təhqirlərə məruz qaldığı üçün 87 yaşlı Li, Yaponiya hökumətinə qarşı iddia qaldıraraq 26 milyon dollar müavinət tələb edir.\nOnunla yanaşı əxlaqsızlıq yuvasından xilas olan 11 qız da Yaponiya hökumətindən hərəsi 3 milyon dollar tələb edir. Li puldan daha çox Yaponiya qoşunlarının ona qarşı etdiyi seksual təhqirləri bütün dünyaya bəyan etmək istəyir. Bundan əlavə, Li mənəvi zərərə görə, Yaponiya hökumətinin ondan üzr istəməsini də tələb edir.\nLi həmin günü belə təsvir edir: “Onlar mənim əllərimi bağlayıb zorla maşının içinə itələdilər”. Bundan sonra, Li Çin-Yaponiya sərhədinə aparılıb. 15 yaşlı Li orada hər gün zorakılığa və təhqirlərə məruz qalan 5 qızla saxlanılıb. Li seksual zülmlərdən başqa işgəncələrə də məruz qalıb. O, dəfələrlə yüksək çinli məmurlar tərəfindən ölümlə hədələnib, döyülüb. Əxlaqsızlıq yuvasında saxlanılan qızlara sifilis virus əleyhinə iynə vurulduğu üçün onlar heç vaxt övlad dünyaya gətirə bilməyiblər. Ona görə də, hazırda Seulda yaşayan Li övladsızdır və tənha yaşayır.\nO deyib: “Hər gün davam edən döyülmələrə görə görmə, eşitmə qabiliyyətimi, dişlərimi itirmişəm. Mən ac idim və kifayət qədər geyim olmadığı üçün soyuqdan donurdum. Ona görə də, oradan qaçmaq qərarına gəldim. Lakin yenidən tutuldum”.\nYaponiya hökuməti isə öz növbəsində seksual istismara məruz qalan qadınların öz istəkləri əsasında və pul müqabilində xidmət göstərdiyini deyir. Hazırda İkinci Dünya Müharibəsi illərində seksual kölə kimi saxlanılan qadınların yaşı 90-dan artıqdır və onların sayı 49 nəfərdir. Qadınlar hələ də, ədalətin qalib gələcəyinə ümid edirlər.


XİN-in “qara siyahı”sına düşən 1040 arzuolunmaz şəxs... .\nXİN-in “qara siyahı”sına düşən 1040 arzuolunmaz şəxs…\n10 İyun 2021 11:30 Turkustan.info\nRusiyanın erməni jurnalisti Nobel Arustamyanın AVRO-2020-nin oyunları üçün əvvəlcə akkreditasiya ala bilməməsi, bununla bağlı yaranmış qalmaqaldan sonra onun məsləsinin həll olunması Azərbaycan Xarici İşlər Nazirliyinin “qara siyahı”sını bir daha gündəmə gətirdi.\nNobel Arustamyanın ötən illər ərzində dəfələrlə işğal altında olan Azərbaycan torpaqlarına qanunsuz səfərlər edib və həmin səfərlər zamanı rəsmi Bakıdan icazə almayıb. Azərbaycanın ərazi bütövlüyünə hörmətsizlik etdiyinə görə “Matç TV” telekanalının erməni şərhçisi Nobel Arustamyan Azərbaycan Xarici İşlər Nazirliyi tərəfindən “qara siyahı”ya salınıb.\nTurkustan.info-nin məlumatına görə, Xarici İşlər Nazirliyi işğal altında olan Azərbaycan torpaqlarına qanunsuz səfərlər etmiş 1040 nəfərin adını “qara siyahı”ya salıb.\nOnlar arasında ABŞ Konqresinin üzvləri Adam Şif, Ceki Spayer, Cudi Çu, Nümayəndələr Palatasının deputatları Tulsi Gabbard, Frank Pallone, David Valadao, ABŞ-ın Qlendel şəhərinin keçmiş meri Ara Nazaryan, ABŞ-ın Ermənistandakı keçmiş səfiri Con Marşal Evans kimi tanınmış simaların adları var.\nAzərbaycan XİN-in “qara siyahı”sına ən çox Rusiya vətəndaşlarının adı düşüb. Belə ki, Rusiyanın siyasətçiləri, müğənniləri, jurnalistləri, ictimaiyyət nümayəndələri ilə birlikdə 200-dən çox vətəndaşı Azərbaycan torpaqlarına qanunsuz səfərlər edib.\nOnlar arasında ən məşhurları Rusiya Fedarasiyası İctimai Palatasının üzvü Konstantin Zatulin, yazıçı Alisa Qəniyeva, jurnalist Anna Çapman, müğənni Filipp Kirkorovun atası Bedros Kirkorov, rusiyalı iş adamı German Sterliqovdur.\nAzərbaycan torpaqlarına qanunsuz səfər etmiş şəxslər arasında fransalı tanınmışlar da var.\n“Qara siyahı”da Fransa Senatının üzvləri Alen Leon Neri, Bernar Furni, Filip Marini, Filip Kaltenbah, Jan Bize, Jilber Luk Devina, Mari Arlette Karlotti, Mişel Amiel və Sofi Jusen, Vien şəhərinin meri Jak Remilye, Sent-Etyen şəhərinin meri Qael Pedro, Villeurbanne şəhərinin meri Jan-Pol Bret, Bourg-les-Valnce şəhərinin meri Marlene Murye, Alforvil şəhərinin meri Mişel Jerşinoviç, Arnuvil şəhərinin meri Paskal Dol kimi siyasətçilərin adları qeyd edilib.\nFransanın daxili işlər naziri Bruno Le Ru da Milli Assambleyanın üzvü olduğu illərdə işğal altındakı ərazilərimizə səfər edib.\nFransa Azərbaycanın “qara siyahı”sında ən çox vətəndaşı olan ikinci ölkədir. Fransa Milli Assambleyasının senatoru Pyer Uzulias ilə bərabər 20-dən çox assambleya üzvü Qarabağa qanunsuz səfərlər ediblər.\nÜstəlik bu dövlətin təkcə siyasətçiləri deyil, tanınmış müğənniləri, futbolçuları, jurnalistləri və blogerləri də Qarabağ ərazisini “su yolu”na döndərmişdilər. Fransa vətəndaşları arasında səfəri ən çox səs-küy yaradan məşhurlardan biri də futbolçu, dünya çempionu Yuri Djorkaef olmuşdu. (modern.az)\nAVRO-2020-nin Bakıdakı oyunlarına nə qədər bilet satıldı?


Bakıda möminlərə şad xəbər\nMöminlərə şad xəbər\n13:21 29.03.2018 (Yenilənib 14:33 29.03.2018)\nMübariz Qurbanlı: "Yaxın günlərdə məscidin açılışı üçün vaxt müəyyənləşdiriləcək"\nBAKI, 29 mart — Sputnik. "Artıq "Hacı Cavad" məscidinin tikintisi başa çatıb. Yaxın günlərdə məscidin açılışı üçün vaxt müəyyənləşdiriləcək".\nSputnik Azərbaycan xəbər verir ki, bu gün Dini Qurumlarla İş üzrə Dövlət Komitəsi (DQİDK) və Azərbaycan Milli Elmlər Akademiyasının (AMEA) Tarix İnstitutunun birgə təşkilatçılığı ilə keçirilən "Azərbaycanın multikultural mühitinə təhdidlər: erməni vandalizmi və soyqırımı siyasəti – son 100 il" adlı konfransda, DQİDK sədri Mübariz Qurbanlı belə açıqlama verib.\nXatırladaq ki, "Hacı Cavad" məscidi Azərbaycan prezidenti İlham Əliyevin göstərişi əsasında, Bakının Yasamal rayonu, Abbas Mirzə Şərifzadə küçəsi 1 ünvanında tikilib.\nOnu da qeyd edək ki, bugünkü tədbirdə DQİDK sədri Mübariz Qurbanlı, AMEA Tarix İnstitutunun direktoru, millət vəkili Yaqub Mahmudov, Qafqaz Müsəlmanları İdarəsinin (QMİ) sədr müavini Qəmərxanım Cavadlı, millət vəkili Elman Nəsirov, DQİDK və AMEA-nın məsul şəxsləri, Azərbaycanda fəaliyyət göstərən dini konfessiyaların rəhbərləri, gənclər və ictimaiyyət nümayəndələri iştirak ediblər.\nKonfrans Azərbaycan Respublikası Prezident Administrasiyasının rəhbəri Ramiz Megdiyevin müvafiq sırəncamı ilə təsdiq edilmiş "1918-ci il azərbaycanlıların soyqırımının 100-cü ildönümünə dair" tədbirlər planına uyğun olaraq keçirilib.\n"Hacı Cavad" məscidi, DQİDK, AMEA, Mübariz Qurbanlı\nAlmaniyada türk məscidi yandırıldı\nBakının ən məşhur məscidini tikən baş memarı\nMəsciddə namaz vaxtı partlayış törədilib, 11 nəfər ölüb\nAllahşükür Paşazadə: "Eşitsəm ki, hansısa məsciddə sünni-şiə qarşıdurması var..."


Gəncə şəhər 33 nömrəli tam orta məktəb - Gəncə Azərbaycanın Cəvahiri\nGəncə zəngin mədəniyyət ocağı, Nizami və Məhsəti Gəncəvi kimi incilərin torpağıdır.\nAna səhifə » Təhsil » Məktəblər » Gəncə şəhər 33 nömrəli tam orta məktəb\nÜnvan: Gəncə şəhər, Atatürk prospekti 2\nRəhbərin adı: Elmira Talıbova\nRəhbərin email ünvanı: 33saylı(AT)box.az\nÜzvlər: 360 nəfər\n33 nömrəli tam orta məktəb 1921-ci ildən fəaliyyət göstərir.Məktəb uyğunlaşdırılmış binada yerləşir.2012-2013-cü dərs ilində 18 sinif komplektləşdirilmişdir.Məktəbdə ibtidai təhsil pilləsi üzrə 8, ümümi orta təhsil pılləsi üzrə 8, tam orta təhsil pilləsi üzrə 2 sinif fəaliyyət\ngöstərir.Həmin siniflərdə 380 nəfər şagird oxuyur.Məktəb üzrə şagirdlərin orta sıxlığı 21,1-dir.\nMüəllim şagird nisbəti 1/10.5-dir. Onların təlim-tərbiyəsi ilə 39 nəfər müəllim məşğul olur ki,\nonlardan 34 nəfəri ali təhsilli,5 nəfəri isə orta-ixtisas təhsillidirMəktəb bir növbəli 5 günlük rejimlə işləyir.\nMəktəbdə görkəmli şəxsiyyətlər təhsil almışdır:\nAzərbaycan Respublikası Ali Sovetinin deputatı Qəzənfər Əliyev ( vəfat etmişdir)\nAzərbaycan Respublikasının deputatı , Ali Sovetini ədri Murtuz Ələsgərov ( vəfat etmişdir)\nVergi nazirliyinin nazir müavini İlqar Əhmədov\nGəncə şəhər İcra başçısının müavini Vasif Əliyev\nGəncə şəhər Nizami rayon məhkəməsinin əməkdaşı Tərifə Kərimova\nGəncə şəhər Kəpəz rayon polis idarəsinin əməkdaşı Surxay Məmmədov və başqaları.\nMəktəbin məzunları həkim,müəllim,müstəntiq və başqa sahələrdə böyük nailiyyətlər göstərirlər. Son illərdə 600-dən yuxarı bal toplayanlardan Mehdiyev Vüqar Vaqif oğlu 611 bal toplayıb Bakı Dövlət Universitetinə qəbul olmuş. Prezident təqayüdünə layiq görülmüşdür.\nƏləsgərov Abbas Arzu oğlu 641 bal toplamış, Qafqaz Universtetinə qəbul olunmuşdur. Kosayeva Günel Azər qızı 654 bal toplamış Prizident yanında Dövlət İdarəçilik\nAkademiyasına qəbul edilmişdir. 500 dən yuxarı bal toplayan şagirdləri sayı ildən- ilə artır.\nMəktəbdə müəllim sənətini sevən. gənclərin düzgün tərbiyə edilməsində mühüm rolu olan müəllimlərimiz də çoxdur. Onlardan Vəfa Hüseynova , Səməd Məmmədov Nüşabə İsmayılova, Qənirə Vəliyeva, Xuraman Tarverdiyeva, Şəhla Ələsgərova şagirdlərimizə vətənimizi sevməyi, özündən böyüklərə hörmət etməyi, vətənpərvər övlad kimi düşməni tanımağı, xalqımıza , vətənimizə layiqli övlad kimi yetişməyi aşılayır.\nVətənpərvər ruhda layiqli,tərbiyəli. bilikli şagiirdlər yetişdirmək.


Afaq Məsud: Sərçələr – hekayə | | Qaraqoyunlu dərəsi\nAfaq Məsud: Sərçələr – hekayə\nBu gün görkəmli Azərbaycan yazıçısı Afaq Məsudun doğum günüdür.\nBu münasibətlə Afaq xanımı təbrik edir və onun “Sərçələr” hekyəsini oxucuların diqətinə çatdırırıq:\nAnası bu vahiməli üzüylə günaşırı yuxusuna da girirdi. Həmin o əcaib üzüylə – gözlərini ağarda-ağarda, dəmir addımlarla tufan kimi üstünə yeriyirdi. Onda anasının nəhəng kölgəsindən elə bil gecə düşürdü, hər yana qatı zülmət çökürdü… və o, bu kölgənin zülmət qaranlığında təmtək qalırdı… dəhşətdən, vahimədən bağrı yarıla-yarıla yığılıb-yığılıb, bapbalaca su damlasına dönürdü. Onda anası yekə, ağır ayaqlarıyla onun üstündən keçib gedirdi. Onu tapdayıb, əzib, döşəməyə yaxıb gedirdi… O da döşəməyə yayılan minlərlə su zərrəsiylə heysiz-heysiz kimlərisə köməyə çağırırdı…\nNənəsi üçün ürəyi gizildədi… başını sinəsinə qısıb, yumaq kimi yığılıb, nənəsinin qarnında gizlənməyi gəldi. Fikirləşdi ki, ora girə bilsəydi, daha çıxmazdı. Elə oradaca oturub qalardı, dərsini də orda oxuyardı, orda da yazardı, yatıb-durardı… Nənəsinin qarnı okean kimi nəhəng və dərin idi. Orda istəsəydi, lap velosiped də sürərdi.\n…Anası hələ də dəhlizin o biri başından ona baxırdı. Baxdıqca, dişləri bir-birinə sıxılır, yumruqları düyünlənirdi, saçları pırpızlanıb yuxarı dartılırdı…\n…Titrəyib ayağa qalxdı, qırıqlar ətəyində, ehmal addımlarla mətbəxə getdi. Yeridikcə, arxadan kürəyinə oxlanan neştərli baxışları hiss etdi.\nYuxuda anası həmin o qara makinasına minib tank kimi guruldaya-guruldaya üstünə yeriyirdi… makinanın düymələrini basıb onun bədənini güllələrlə doldururdu, aşsüzən kimi deşib tökürdü… O, yerə yıxılıb ölürdü. Amma aradabir başını yerdən qaldırıb can verə-verə yaralı bədəninə baxırdı və ətinə dolanın, sən demə, güllə yox, makinanın özü kimi qapqara hərflər olduğunu görürdü… bədəni başdan-başa qapqara çap hərfləriylə dolurdu və o, ürəyi əsə-əsə hərflərlə dolu, yaralı bədənini sürüyüb, anasının əlindən qaçırır haralardasa gizlədirdi… Sonra bir də baxıb görürdü, bayaqdan bəri içinə girib gizləndiyi, sən demə, iri “Ü” hərfi imiş…\n…Ətəyindəki şüşə qırıqlarını zibil qutusuna çırpdı, qulağı dəhlizdə üst-başını təmizlədi, paltarına ilişən nöqtə boyda şüşə qırıntıları bircə-bircə hövsələ ilə ovcuna toplayıb əlüzyuyana tökdü.\n…Anası hələ də dəhlizdəydi, əsəbi nəfəsi dəhliz boyu ilan kimi qıvrılıb zəhərli dalğalarla mətbəxə axırdı…\n– Ana! – deyib onu çağırmışdısa da, anası ona məhəl qoymamışdı. Onda o, əlini uzadıb anasının çiyninə toxundurmuşdu və anası içiboş müqəvva kimi laxlayıb böyrü üstə döşəməyə yıxılıb, onun başsız kuklası kimi uzun-uzadı mələmişdi… Onda qorxudan bağrı yarıla-yarıla, ağlaya-ağlaya, özünü anasının üstünə atmışdı, qolundan yapışıb onu yerdən qaldırmaq istəyəndə anasının qolu çıxmışdı… başı yerindən qopub otaq boyu dığırlanmışdı… O, anasının qol-qıçını qucağına yığıb öz otağına aparmışdı, orda qorxudan nəfəsi kəsilə-kəsilə, əl-ayağı keyiyə-keyiyə ha əlləşib-vuruşub qol-qıçı yerinə taxmağa çalışmışdısa da, heç nə alınmamışdı…\n…Anasının qapısı çırpıldı və çox keçmədi ki, makinanın əsəbi çıqqıltıları evi başına götürdü.\nİçini çəkib kətilə oturdu və fikirləşdi ki, anası bu qədər nə yazır axı?!.\nAnası nə isə sərçələrdən yazırdı…\nFikirləşdi ki, bəlkə anası sərçələri sevirdi?!. Ya, bəlkə, anası özü sərçəydi, buna görə onu sevmirdi?!. Ya, bəlkə, əksinə, onu, sərçə olmadığına görə sevmirdi?!.. Yoxsa, anası sevirdi onu?!.\nHə, hərdən elə bil sevirdi. Bu, əsasən, o xəstələnəndə olurdu. Ələlxüsus qızdırması qalxanda. Onda anası, bir müddətə də olsa, makinasına sarı getmirdi, onun üstünə qışqırmırdı, evin ortasıyla dəli kimi vurnuxmurdu. Onda anası fikirli gözlərini bir nöqtəyə zilləyib çarpayısına otururdu. Mehriban gözlərini üzünə zilləyib susurdu, aradabir soyuq dodaqlarını alnına toxundurub istiliyini yoxlayırdı, sonra yorğun halda harasa uzaqlara zillənirdi. Anası dodaqlarını onun alnına toxunduranda da o dodaqlardan heç bir hərarət duyulmurdu. Anası həmin o soyuq dodaqlarıyla eynən beləcə, dəmir ütünün qızmağını da yoxlayırdı, zivədən yığdığı pal-paltarın nəmliyini də.\nSonra gözünün qabağına gətirdi necə ölür… Necə onu tabuta qoyurlar, necə anası tabutun üstünə yıxılıb hönkür-hönkür ağlayır…\nAnası bütün bədəniylə onun üstünə yıxılırdı… Onda anasının bədəninin çəkisini, istiliyini, iyini hiss eləyirdi və rahatlıqdan yuxusu gəlirdi…\nÖlüm, çox qəribədi ki, qara rəngdə deyildi. Dumanlı yaz səhəri kimi, ağappaq və soyuq idi. Fikirləşdi ki, öləndən sonra orda – o qatı dumanın içində bu balaca canıyla neyləyəcəkdi?!. Oturacaqdı, uzanacaqdı, ya qanad açıb sərçə kimi uçacaqdı?!. Bunu bilmirdi. Bir də bu aydın otaqdan ora – o dumanlı yerəcən necə gedəcəkdi?!. Harasısa ağrıyacaqdı, ya nəfəsi daralacaqdı, yoxsa, ət maşınına bənzər əcaib mühərrikin dişlərində əl-ayağı qarışıq çəkilə-çəkilə, qiyməyə dönüb gedəcəkdi?!. Burası qorxulu idi.\nBunu fikirləşdikcə elə bil axşam düşürdü… Yoxsa, otağın işığı zəifləyirdi?!.\nÇünki anasının belə hönkürtülərlə ağlamağını nənəsi öləndə görmüşdü. Anası qollarını tabuta sarıyıb qışqırmaqdan batmış səsiylə: “Ana…a-a-a!” – deyib bağırırdı…\n…Anası səssiz addımlarla dəhlizdən ötüb mətbəxə girdi. Orda, deyəsən, özünə qəhvə dəmlədi, sonra əlində fincan otağına qayıtdı və daha makinanın səsi eşidilmədi.\nFikirləşdi ki, qəribədi, anası elə bil orda – öz otağında, o boyda sakitliyin içində tək deyildi… Orda saatlarla oturanda da, dəhlizdən fikirli-fikirli ötüşəndə də, onunla üzbəüz dayananda da anası tək olmurdu. Yəqin, elə buna görə nə uzun-uzadı uzanan saatları, nə evin adamboğan sakitliyini hiss eləmirdi.\nFikirləşdi ki, görən, indi anası bu sakitlikdə orda neyləyir?!.\nBəlkə, həmin o qapısı bağlı otaqda elə beləcə, saatlarla tək-tənha otura-otura heç nə eləmir, oturub elə-belə divara baxır?!.\nFikirləşdi ki, anası, bəlkə, düz deyirdi?.. O, otağa da ölmək üçün girirdi və bəlkə elə orda otura-otura ölürdü?!.\nBəlkə, anasını öldürən, rəngini gün-gündən saraldıb solduran, uşağına, ərinə nifrət elətdirən, həmin o gecə-gündüz dəli həvəslə yazdıqlarıydı?!.\nFikirləşdi ki, atası niyə bu qədər acıqlıydı anasının əlindən?.. Elə acıqlıydı, elə bil anası yaza-yaza nə isə eləyirdi ona. Bəlkə, atasını da güllələyirdi? Onu güllələyən kimi – öz otağından, divarın o biri üzündən, öz qara makinasıyla.\nAnasınınsa ona da yazığı gəlmirdi. Xəstələnəndə də gəlmirdi. Və hətta…\n– Ölmürsən axı?!. – demişdi və onda dəqiq bilmişdi ki, anasının atasına zərrə qədər olsun, yazığı gəlmir.\n…Anası yazı masasının arxasında yox, güzgünün qabağında əyləşmişdi, üzünə baxa-baxa, səssiz-səssiz ağlayırdı…\nQulağına o biri otaqdan hıçqırtı səsləri gəldi. Ürəyi çırpındı…\n…Anası pəncərənin qabağında, qolları qoltuğunda dayanıb harasa, uzaqlara baxırdı, qapının cırıltısına çöndü, dəmir kimi soyuq səslə:\nPəncərənin qabağı sərçələrlə dolu idi…\nFikirləşdi ki, yəqin, bezib onu öpməkdən.\nYaxşı, öpməkdən bezib, onda heç olmasa, üzbəüz oturub danışsın onunla?!.\n– Niyə yemirsən?!.\n…Ayağa qalxıb pəncərənin qabağına keçdi.\n– Yatmaq vaxtıdır, – deyəcəkdi, qapını örtüb yoxa çıxacaqdı və o, bu yarıqaranlıq otaqda, boz timsahı xatırladan narahat divanında o üz-bu üzə vurnuxa-vurnuxa, tavana baxa-baxa qalacaq, yuxusunun gəlməyini gözləyəcəkdi. Yuxusu isə anasıyla bir gələcəkdi…\n…Anası yuxuda hərdən mehriban olurdu… Makinanın əvəzinə paltartikən maşını çaqqıldadıb ona bir ucdan çəhrayı, narıncı paltarlar tikirdi… sonra bu paltarları əyninə geyindirib qucağında oturdurdu, saçlarını sığallayırdı… sığalladıqca, saçları tökülməyə başlayırdı… dizlərinə, döşəməyə tökülürdü, anasının ovuclarında qalırdı… onunsa qanı qaralmırdı, əksinə, bədəninə xoş bir rahatlıq yayılırdı, yuxusu gəlirdi…\n…Qapı cırıltıyla açıldı. Dəhlizin işığından bir parça içəri düşdü.\n…Qorxudan gözlərini açmadan başının hərəkətiylə “yox” dedi. Onda anasının dəmir kimi soyuq əli ağız-burnunu qapadı… elə qapadı ki, havasızlıqdan boğulub dik atıldı…\nYuxuya gedibmiş… Üşüdü, qollarını qoltuğuna soxub büzüşdü.\nQəfildən ağlına gələn fikirdən içi atıldı… Divandan sıçrayıb özünü dəhlizə atdı, anasının otağının qapısını aralayıb içəri boylandı…\nAnası yenə dəli kimi nə isə yazırdı…\n– Deyəsən, azarlamışam, – dedi, sonra qollarını qoltuğuna soxub bayaqkı kimi “üşütdü”.\n– Bəlkə, ölçüm?..\n– Onda, demək, qalxacaq.\n…Bir müddət beləcə, əynindəki nazik paltarda, soyuqdan titrəyə-titrəyə, külək saçlarını qatıb qarışdıra-qarışdıra pəncərənin qabağında dayanıb durdu…\nYa, bəlkə, özünü aşağı atsın?!. Sonra bunu təsəvvürünə gətirdi. Necə pəncərənin məhəccərinə qalxıb özünü aşağı atır, saçları, paltarının ətəkləri havayla yellənə-yellənə üzüaşağı uçur… Necə anası aşağıda qopan hay-küyün səsinə ayaqları bir-birinə dolaşa-dolaşa, qışqırıb ağlaya-ağlaya qaçıb gəlir…\nBoğazını qəhər sıxdı. Gözləri doldu. Sonra da fikirləşdi ki, bəlkə, anası heç gəlməyəcək?!.. Makinanın arxasından ayağa qalxıb aşağıdakı səs-küyə boylanacaq, köksünü ötürüb, dünyadan bezmiş üzüylə pəncərənin laylarını bağlayacaq, eynəyini yerinə qaytarıb, yenə dəli kimi yazmağına davam edəcək?..\nBaşı elə hərləndi ki, səntirlədi, az qaldı döşəmədən qopub başı üstə aşağı uçsun…\n…Pəncərənin qabağı yenə sərçələrlə dolu idi… Sərçələr hər səhər anasının pəncərə qabağına səpdiyi çörək qırıntılarına gəlirdilər, onları dənləyib başlarını şad-xürrəm çevikliklə oyan-buyana çevirir, bir-birinin üstündən atıla-atıla, elə bil ənzəli oynayırdılar. Hərdənbir də şüşənin o biri üzündən nöqtə gözləriylə dinməz-söyləməz ona zillənir, qəribə bir məkrlə üzünə gülümsəyirdilər.\n…Hər səhər anası yerindən qalxıb yuxulu sifətiylə birbaş mətbəxə gedirdi, ordan bir parça çörək götürüb pəncərə qabağına səpir, başını şüşəyə söykəyib sərçələrin çörək qırıntılarını dənləməsinə baxırdı.\n…Sərçələrin dimdik səsləri makinanın çıqqıltısına qarışmışdı…\nNəfəsi daraldı… ayağa qalxıb ova çıxan kimi, ehmal addımlarla pəncərəyə yaxınlaşdı, dəstəyi ehtiyatla burub layın birini açdı…\nSərçənin isti, yumşaq bədəni ovcunun içini qıdıqladı, noxud başı oyuncaq kimi, o yan-bu yana çevrildi, balaca, qara gözləri üzünə zilləndi və sərçə elə bil yenə gülümsədi…\n…Gəlib atasının böyründə oturdu, başını onun sinəsinə söykədi. Atasının köynəyi elə bil nəm idi.\nAtasından tər iyi gəlirdi…\n…Səhər makinanın çıqqıltısı kəsmişdi. Televizorun da səsi gəlmirdi. Elə bil evdə heç kim yox idi.\n– Bilmirəm, – dedi, sonra ata-bala qucaqlaşıb bir müddət dərdli-dərdli yelləndilər.\nAnası sərçələrlə getmişdi… (Kulis.az)\nTags: Afaq Məsud, hekayə, Sərçələr\nPrevious Heminquey: yazdıqlarımdan heç də həmişə razı qala bilmirəm\nNext Babək Göyuş: Vaqifi küləklər də, ipdən asılan uşaq paltarı da aldatdı…


Nur-az.com - İbadət və bəndəlik\n“Bacıcan, gecə namazında məni unutma”. Həmçinin imam Hüseynin (ə) qızı Fatimədən belə nəql olunurdu ki, bibim Zeynəb Aşura gecəsi bütün gecəni ibadət mehrabında dayanıb, öz Allahı ilə münacat edərək onun dərgahından kömək diləyirdi: nə bizim göz yaşımız bir anlığa dayandı və nə naləmiz kəsildi. Bu cəhətdəndir ki, imam Səccad (ə) buyurur: Bibim Zeynəb Kərbəladan Şama qədər olan əziyyət və çətinliklərə baxmayaraq gecə nafilələrini qılır və bütün çətinliklərlə belə öz ibadətlərini unutmurdu. Zeynəbin qorxmazlığı, şücaəti, ürək qüvvəti və aramlığı həmin Allaha təvəkkülündən qaynaqlanırdı. Yezidin sarayındakı kəskin sözləri və o zəhərli fəzada “nəhy əz munkər” etməsi səfərin bütün mərhələlərində ismət və həyasını qoruyub saxlaması, hər yerdə öz vəzifəsinə əməl etməsi, hamısı bütünlüklə Zeynəb bəndəliyinin cilvələridir.


15, 24, 93 və 172 saylı marşrut xətlərinin hərəkət trayektoriyasında dəyişiklik olunub – EtikXəbər\n15, 24, 93 və 172 saylı marşrut xətlərinin hərəkət trayektoriyasında dəyişiklik olunub\nBakı Nəqliyyat Agentliyi 15, 24, 93 və 172 saylı marşrut xətlərinin hərəkət trayektoriyasında dəyişiklik edib.\nBNA-nın İctimaiyyətlə əlaqələr və maarifləndirmə şöbəsindən Etikxeber.az-a verilən məlumata görə, əvvəllər 15 saylı marşrut xətti üzrə avtobuslar Keşlə qəsəbəsindən Bakı Metropoliteninin “Qara Qarayev” stansiyası istiqamətində hərəkət edib. Dəyişiklikdən sonra isə sərnişinlər 15 saylı marşrut xətti üzrə hərəkət edən avtobuslarla Bakı Olimpiya Stadionuna və “Böyük Şor” bulvarına gedə biləcəklər.\n“Bakı ətrafı qəsəbələrdən Bakı Olimpiya Stadionuna və “Böyük Şor” bulvarına getmək istəyən sərnişinlər 172 saylı marşrut avtobusundan istifadə edə bilərlər. Belə ki, əvvəllər adı çəkilən marşrut xətti Bilgəh, Maştağa və Zabrat qəsəbələrindən keçməklə Heydər Əliyev prospekti ilə “Koroğlu” metro stansiyası yaxınlığındakı Nəqliyyatı Mübadilə Mərkəzinə daxil olub. Dəyişiklikdən sonra bu xətt üzrə avtobuslar Heydər Əliyev prospektindən keçməklə Bakı Olimpiya Stadionuna, oradan isə “Koroğlu” metro stansiyası yaxınlığındakı Nəqliyyatı Mübadilə Mərkəzinə hərəkət edəcək. Bununla yanaşı, metronun “Nərimanov” stansiyasından 24, “Dərnəgül” stansiyasından isə 93 saylı marşrut xətləri üzrə hərəkət edən avtobuslar da Bakı Olimpiya Stadionuna və “Böyük Şor” bulvarına daxil olacaq”, – deyə məlumatda bildirilir.\nMəlumat üçün bildirək ki, 15 saylı marşrut xətti üzrə 4, 172 saylı marşrut xətti üzrə 2, 24 saylı marşrut xətti üzrə 1 və 93 saylı marşrut üzrə də 1 avtobus Bakı Olimpiya Stadionuna və “Böyük Şor” bulvarı istiqamətində hərəkət edəcək: “Qeyd edilən istiqamətə getmək üçün 15, 24, 93 və 172 saylı marşrut üzrə avtobuslardan istifadə edərkən məlumat lövhələrinə diqqət etsinlər”.\nQeyd edilən bu dəyişiklik Bakı Olimpiya Stadionunda çalışan əməkdaşların, həmçinin burada təşkil edilən yarışlar və müxtəlif kütləvi tədbirlər zamanı tamaşaçıların idman obyektinə rahat gediş gəlişini təmin edəcək. Bundan əlavə, bu yenilik istirahət məqsədi ilə stadion yaxınlığındakı “Böyük Şor” bulvarına üz tutan sakinlərin işini də sanlaşdıracaq.\nEldəniz Səlimov xaçmazlılara səsləndi: “Dəyişikliklərə “hə” deməyə çağırıram” – FOTOLAR\nLeyla Əliyeva: “Bəbirin bioloji davamlı populyasiyasının formalaşmasında əhəmiyyətli nəticələrə nail ola bilərik”


Hazırda dünyada ən çox xarici borcu olan ölkələrinin başında dünyanın ən böyük iqtisadiyyata malik olan ölkələri gəlir.\nYeniavaz.com-un Beynəlxalq Valyuta Fondu və Dünya Bankı kimi nüfuzlu təşkliatların açıqladığı məlumatlara istinadən verdiyi məlumata görə, xarici borcun Ümumi Daxili Məhsula (ÜDM) olan nisbətinə görə ilk sırada dünyanın ən varlı ölkələrindən olan Yaponiya dayanır. 4,9 trilyon dollar ÜDM-yə sahib olan Yaponiyanın xarici dövlət borcu bundan 2,5 dəfə çoxdur. ABŞ-ın xarici dövlət borcu bu ölkənin ÜDM-dən daha çoxdur. 18,6 trilyon dollar ÜDM-yə sahib olan ABŞ-ın xarici borcu bundan 5,9% artıqdır. 1,2 trilyon ÜDM-si olan İspaniyanın təxminən bu qədər də xarici borcu var. Bunlardan başqa Fransa, İordaniya, Kanada, Böyük Biritaniya kimi ölkələrdə ən çox xarici borcu olan ölkələr sırasında yer alıblar.\nMaraqlı məqam odur ki, xarici borcu az olan ölkərin ilk sırasında əsasən dünyanın ən kasıb ölkələri qərarlaşıblar. Cəmi 19 milyard ÜDM-yə sahib olan Əfqanıstanın xarici borcu ÜDM-nin cəmi 8,3%-i səviyyəsindədir. Xaric borcu az olan ölkələrin arasında Özbəkistan, Liviya, Nigeriya, Fələstin, Kosova, Kuba kimi ölkələr yer almaqdadır.\nMəlumat üçün qeyd edək ki, bu ilin əvvəlinə olan məlumata görə, Azərbaycanın xarici dövlət borcu 9 milyard 398.3 milyon dollar (15 milyard 978,1 milyon manat) olub. Maliyyə Nazirliyindən açıqlanan məlumatlara görə xarici dövlət borcunun ÜDM-yə (41 milyard dollar) olan nisbəti 22,8% təşkil edib.\nAzərbaycanda iqtisadi artım 1,3 faiz olub\nƏhalinin hər nəfərinə düşən ÜDM 1178,7 manata bərabər olub.\nBakı Beynəlxalq Avtovağzalı gücləndirilmiş iş rejimində fəaliyyət göstərəcək\nOrta aylıq nominal əmək haqqı 2017-ci ilin yekununda qeydə alınan göstərici ilə müqayisədə isə 1,6 faiz və ya 8,4 manat azalıb


"Android" cihazları üçün yeni oyun təqdim olundu - Open.az\nTexnologiya 27 Mart, 2020 21:38\n"Epic Games Store" oyun servisindən başqa "Google" şirkəti də ara-sıra istifadəçiləri ödənişsiz oyunlar ilə sevindirir. Bu dəfə isə oyunçular, "Monument Valley 2" oyununu Android cihazlarına yükləyə biləcək.\nOpen.az xəbər verir ki, "Monument Valley 2" - məntiq oyunudur. Oyunun əsas şərti isə hər mərhələnin sonunda personajı çıxışa gətirməkdən ibarətdir. Bunun üçün oyunçuya mərhələni çevirərək, bəzi elemetlərin yerini dəyişdirmək icazə verilir.\n"Google Play" istifadəçiləri "Monument Valley 2" oyununu 5 bal üzərindən 4,8 ilə qiymətləndirib. Şərh bölməsində oyunçular; ümumi oyun prosesini, səs effektini və qrafik stili bəyəndiklərini qeyd ediblər.\nQeyd edək ki, 2017-ci ildə sözügedən oyun "The Game Awards" mükafatını "Ən yaxşı mobil oyunu" nominasiyasında qalib gələrək, əldə edib.\n26 May, 2020 17:10\n26 May, 2020 15:29\n27 May, 2020 21:07


Bakıya 50 ədəd müasir standartlara cavab verən avtobus gətirilib – TIME\nBakıya 50 ədəd müasir standartlara cavab verən avtobus gətirilib\nBakı Nəqliyyat Agentliyi (BNA) yerli sərnişindaşıma şirkəti tərəfindən paytaxta 50 ədəd Türkiyə şirkətinin müasir emissiya standartlarına cavab verən avtobuslarını gətirdiyini bildirib.\nTIME rəsmi mənbəyə istinadən bildirir ki, dövlət başçısının tapşırığına əsasən, ötən dövrdə paytaxta 1000-dən artıq avtobus gətirilib. Sərnişindaşıma tələblərinə tam cavab verən bu avtobusların 67%-i CNG (sıxılmış təbii qaz) mühərriklidir.\nSərnişindaşımada xidmət keyfiyyətinin artırılmasında özəl daşıyıcı şirkətlər də maraq göstərməkdədir. Belə ki, “Xaliq Faiqoğlu” şirkəti qardaş Türkiyə Respublikasının “OTOKAR Savunma Sanayi A.Ş.”dən müasir emissiya standartlarına tam cavab verən avtobuslar alır. Alınması nəzərdə tutulan 120 ədəd iritutumlu nəqliyyat vasitələrinin 50 ədədi artıq Bakı şəhərinə gətirilib. Müasir ödəniş cihazları quraşdırılan avtobuslar 23 fevral tarixindən müvafiq müntəzəm marşrut xətləri üzrə sərnişinlərin xidmətinə veriləcək.\nYeni avtobusların 2 ədədi 18,7 m olmaqla, qoşqulu – 4 qapılı nəqliyyat vasitəsidir ki, bu da pik saatlarda sərnişin axınının yüksək olduğu istiqamətlərdə insanların rahat və təhlükəsiz daşınmasında xüsusi rol oynayacaq.\nAvtobus parkının yenilənməsi ilə yanaşı, “Xaliq Faiqoğlu” şirkətinə məxsus yeni istehsalat bazası da istifadəyə verilib. İctimai nəqliyyat infratstrukturun müasirləşdirilməsi baxımından əhəmiyyət kəsb edən bazada eyni vaxtda 200-ə qədər iritutumlu avtobusun park edilməsi mümkündür. Nazirlər Kabinetinin 73 saylı müvafiq qərarı ilə təsdiqlənmiş norma və standartalara cavab verən istehsalat bazasında avtobuslara texniki xidmətin göstərilməsi üçün zəruri şərait yaradılıb.\nPrevious “Dağlarda döyüş” filminin yubileyidir\nNext Песков назвал главную цель России по Донбассу


Akademik Milli Dram Teatrı » IV Bakı Beynəlxalq Teatr Konfransı keçiriləcək\nSentyabr 7, 2016 | Yazılmışdır premyera | Şərh yoxdur\n6-10 noyabr tarixində Mədəniyyət və Turizm Nazirliyinin təşkilatçılığı ilə IV Bakı Beynəlxalq Teatr Konfransı keçiriləcək. Konfrans “Azərbaycan teatrı 2009-2019-cu illərdə” Dövlət Proqramının icrası çərçivəsində təşkil ediləcək.\nSentyabrın 6-da Azərbaycan Musiqili Teatrında beynəlxalq konfransa hazırlıqla bağlı toplantı keçirildi. Tədbirdə nazirliyin aidiyyəti şöbə və sektorlarının rəhbər və əməkdaşları, Bakıda fəaliyyət göstərən teatrların direktorları iştirak edirdi. Tədbirdə çıxış edən mədəniyyət və turizm nazirinin müavini Ədalət Vəliyev beynəlxalq teatr konfransının keçirilməsinin əhəmiyyətinə toxundu. Bildirdi ki, konfransın keçirilməsinin əsas məqsədi dünyanın müxtəlif ölkələrindən aparıcı nəzəriyyəçilər, alimlər, rejissorlar və prodüserlərə müasir teatrın imkanlarını və qarşılaşdığı problemləri müzakirə etmək üçün platforma yaratmaqdır.\nBuilki konfransın əsas mövzusu “Multikulturalizm və teatr” olacaq. Həmçinin konfrans çərçivəsində beynəlxalq ekspertlər tərəfindən ustad dərsləri və treninqlər də keçiriləcək: “IV Bakı Beynəlxalq Teatr Konfransına maraq əvvəlki konfranslardan daha böyükdür. Konfransa 40-dan çox ölkədən 150-dək teatr mütəxəssisi qatılacaq. Dünyanın məşhur teatr, incəsənət xadimləri – rejissorlar, aktyorlar, dramaturqlar, ssenaristlər, bir neçə ölkənin teatr xadimləri ittifaqlarının, beynəlxalq teatr festivallarının rəhbər şəxsləri, teatrla bağlı tanınmış qurumların, eləcə də müxtəlif ölkələrin teatrlarının rəhbərləri tədbirdə iştirak üçün təşkilat komitəsinə müraciət ediblər. Müzakirə olunacaq məsələlər, treninqlərdə ediləcək məruzələr, ümumilikdə konfransın gündəminə çıxan məsələlər teatr bilicilərinin canlı ünsiyyətini təmin etməklə, təbii ki, uğurlu nəticəyə, gələcək qarşılıqlı yeni əlaqələrin qurulmasına zəmin yaradacaq”.\nKonfransın mövzusunun Azərbaycan üçün xüsusi önəm daşıdığını vurğulayan Ədalət Vəliyev bildirdi ki, ölkəmiz tarixən mədəni zənginliyin, multikulturalizm ənənələrinin təşəkkül tapdığı məkan kimi tanınıb: “Bildiyimiz kimi, 2016-cı ili Prezident İlham Əliyev “Multikulturalizm ili” elan edib. Ölkəmizdə tarixən müxtəlif xalqlar öz mədəniyyətlərini yaşadıb və inkişaf etdirib. Bu, teatr sahəsində də təcəssümünü tapıb. Ölkəmizdə müxtəlif xalqların teatrları milli teatrımızla çiyin-çiyinə fəaliyyət göstərməklə ümumi mədəni irsin zənginləşməsinə xidmət edirlər. Bu gün multikulturalizm müasir dünyanın ən vacib mövzularından biridir və bu məsələnin teatr sənəti kontekstində müzakirəsi xüsusi maraq kəsb edir”.\nƏdalət Vəliyev IV Bakı Beynəlxalq Teatr Konfransının yüksək səviyyədə keçirilməsi üçün bir sıra tapşırıqlar verdi. Tədbirin açılış və bağlı tapşırıq və tövsiyələrini verdi. anış mərasimlərinin təşkili, tərcüməçilərlə təminat, könüllülərin iştirakı, müxtəlif mədəni tədbirlərin keçirilməsi və konfransın mətbuatda daha geniş işıqlandırılması üçün görülməli olan işlər diqqətə çatdırıldı.\nNazir müavini vurğuladı ki, konfransda müzakirə ediləcək məsələlər dünya, eləcə də Azərbaycan teatrı üçün çox əhəmiyyətli olacaq: “İnanıram ki, beynəlxalq teatr konfransı çərçivəsində keçiriləcək çoxsaylı tədbirlər Azərbaycan və dünya teatr sənətinin yeni inkişaf mərhələsinə qədəm qoyması və birgə layihələrin hazırlanması baxımından da əhəmiyyətli olacaq. Bunun üçün də konfrans həm yerli, həm də xarici mətbuatda geniş işıqlandırılmalı, ölkəmizin mədəni həyatını tanıtmalıdır”.\nƏdalət Vəliyev həmçinin 15-24 sentyabr tarixində keçiriləcək “Üç məkan” II Şəki Beynəlxalq Teatr Festivalı və oktyabrın 22-dən 30-dək davam edəcək Bakı Caz Festivalına hazırlıq işləri ilə bağlı tapşırıq və tövsiyələrini verdi.


Yeri görünən dost haqqında düşüncələrim – Qəzənfər PAŞAYEV | Dilmiz Varlığımız\nEv Publisistika Yeri görünən dost haqqında düşüncələrim – Qəzənfər PAŞAYEV\nTəkcə ölkəmizdə deyil, bütün Şərq aləmində tanınan, ehtiram göstərilən əvəzsiz şəxsiyyət haqqında yazmaq, onu yad etmək asan deyil. Kim bilmir ki, Vasim müəllim İlahiyyat və Şərqşünaslıq elmlərinin kamil bilicisi idi. Şərq və Qərb dillərini – ərəb, fars, rus, ingilis və s. dilləri mükəmməl bilirdi. Bir çox elm sahələrindən xəbərdar idi. Keçən əsrin 50-80-ci illərində çox savadlı, hərtərəfli biliyə sahib olan insanlara canlı ensiklopediya deyirdilər. Vasim müəllim sözün həqiqi mənasında canlı ensiklopediya idi. O, nədən danışır-danışsın, dinləyəni heyran edir, savad dairəsi insanı heyrətə gətirirdi.\nŞərqşünas və ilahiyyatçı alim Səudiyyə Ərəbistanı, Misir, Suriya, İraq kimi Şərq ölkələrinin fəxri, Milli Elmlər Akademiyamızın həqiqi üzvü idi. Bakı Dövlət Universitetinin barmaqla sayılacaq sütunlarından biri idi. Dünyasını dəyişənə qədər təhsil və elm məbədi BDU-nun Şərqşünaslıq fakültəsində kafedra müdiri, İlahiyyat fakültəsində dekan işləyirdi.\nVasim müəllim bənzərsiz şəxsiyyət idi. Dəfələrlə onun evinin qabağında Bakı kəndlərindən gələn neçə-neçə maşının düzüldüyünü görmüşdüm. Toya dəvət edən kim, kəndlərində hüzür düşdüyünü xəbər verən kim. Hər yerə də vaxt tapıb baş çəkirdi. Bakı kəndlərində hamı ona “müəllim” deyə müraciət edirdi. Dəfələrlə Vasim müəllim məclisə daxil olanda “Müəllim gəldi” – deyərək insanların ayağa qalxdığının şahidi olmuşdum.\nQırx ildən artıq dostluq etdiyim, əxlaqına, mədəniyyətinə, elminə, dünyagörüşünə, sadəliyinə, təvazökarlığına, Şərq xalqlarının poeziyasını, musiqimizi, Şərq və Qərb xalqlarının dillərini mükəmməl bilməyinə, insanlarla bənzərsiz ünsiyyət qabiliyyətinə, bəlağətli nitqinə heyran olduğum, kəlamından nur yağan böyük insan haqqında keçmişdə danışmaq ağırdır. Nə edəsən ki, həyatın qarşısıalınmaz keşməkeşləri vardır:\nXalqın bütün təbəqələri ona eyni dərəcədə hörmət və ehtiram göstərirdi.\nVasim müəllim iddialı adam deyildi, mənəviyyat aşiqi idi. Maddi sərvətlər onu düşündürmürdü. Ailəsinin sadə həyat tərzi çoxlarına nümunə ola bilər. Bir dəfə Vasim müəllimlə həyat yoldaşı Qumru xanımı evimizə iftar süfrəsinə dəvət etmişdik. Mən onların ailəsinin sadə həyat tərzinin çoxlarına nümunə ola bilməsindən danışanda Qumru xanımın üzünə işıq gəldi: “Bizim böyüdüyümüz ailələr belə olublar”. Fəxrlə: “Biz də beləyik” – dedi. Odur ki, Vasim müəllimin “İslam, təfəkkür və təkamül”, “Haqqın dərgahında” kimi misilsiz televiziya verilişlərində insanları paklığa, saflığa, imana, inama çağırması ilahidən gələn səda kimi təbii qəbul olunurdu.\nVasim müəllim ölkəmizdə din azadlığı bərqərar olmağa başlayanda qadağa xofunu xalqın qəlbindən götürməyi bacaran, xalqa əsl həqiqəti bəyan edən ziyalılarımızdan idi. Və o, bunu təkcə radio və televiziyada heyranedici çıxışları və mütəmadi apardığı verilişləri ilə deyil, möhtəşəm bir işlə, akademik Ziya Bünyadovla birlikdə “Qurani-Kərim”i Azərbaycan dilinə tərcüməsi ilə etdi. Vasim müəllim fitri natiqlik istedadı, bəlağətli nitqi, məntiqi və xoş rəftarı ilə insanların dünyagörüşünə, qəlbinə hərəkət və rəftarına təsir edə bilən ilahi gücə malik ziyalımız idi.\nİlahiyyat və Şərqşünaslıq elmlərinin qovşağında kamilləşən Vasim Məmmədəliyev möcüzə bir şəxsiyyət idi. Yaxşı yadımdadır, 1994-cü ilin sentyabr ayında Füzulinin 500 illik yubiley tədbirlərində iştirak etmək üçün böyük bir nümayəndə heyəti tərkibində İraqa getmişdik. İraqda xüsusi nüfuza malik Şeyx Qəzali bizi qonaq çağırmışdı. Möcüzələr göstərirdilər. Qaynar sacı ocaqdan götürüb dişində gəzdirən kim, şişi orduna soxan kim və s. Sonda Şeyx həzrətləri bizi zalda çay dəsgahına dəvət etdi. Söhbət məzhəblərdən düşmüşdü. Vasim müəllim bir saata yaxın məzhəblərdən danışdı. Şeyx həzrətləri sonda dəvətini qəbul etdiyimizə və Vasim müəllimlə şəxsən tanış olmaq imkanına görə Yaradana və bizə təşəkkür etdi və dedi: “Oğlum, sən Allahın seçilmiş bəndələrindənsən. Sənin haqqında eşitmişdim. “Qurani-Kərim”i öz doğma dilinə tərcümə etdiyindən də xəbərdar idim. Allah səni qorusun!”\nHəmin söhbətə şahidlik edən rəhmətlik Yaşar Qarayev, Zəlimxan Yaqub, eləcə də İsa Həbibbəyli, Sabir Rüstəmxanlı, İmamverdi Həmidov, Teymur Kərimli, Ayaz Vəfalı, Asif Rüstəmli və mən necə qürur hissi keçirdiyimizi indi sözlə ifadə etməkdə çətinlik çəkirəm.\nVasim müəllimi fərqləndirən bir məsələdən də söz açmaq istəyirəm. Adətən, elmi, təfəkkürü, fitri istedadı ilə seçilən böyük şəxsiyyətlərlə uzun müddət oturub-duranda, təmasda olanda çox vaxt onlar adiləşirlər. Lakin Vasim müəllimlə yaxın olduqca qəribə bir mənzərənin şahidi olurduq. O, gündən-günə qəlbimizdə və gözümüzdə ucalır, əzəmətli dağa dönürdü. Sanki ilahi möcüzə ilə üzləşirdik. Kim bilir, bəlkə də bu onun dahiliyinə dəlalət edirdi. Axı dahilərin qiymətini zamanında vermək çətin olur.\nƏrəblərdə deyim var: iki adam iki şeydən usanmaz; varlı pul yığmaqdan, alim öyrənməkdən. Müdrik Şərqin bu müdrik kəlamı Şərqşünaslıq və ilahiyyat elmləri sahəsində zirvələr fəth edən unudulmaz insan, əsl dost Vasim müəllimin sanki boyuna biçilmişdi.\nArdıcıl olaraq biliklərə, elmə, hikmətə yiyələnməsi, fitri istedadı, qeyri-adi yaddaş və təfəkkürü onu kamillik məqamına çatdırmış, şəriət, təriqət, mərifət, həqiqət adlanan və kamil insanı şərtləndirən hədləri fəth etmişdi. Biz onunla eyni gündə – avqust ayının 27-də anadan olmuşuq. Bir neçə gün sonra hər ikimizin ad günüdü. Ad günümüz ərəfəsində dostumu yada salmağı, ruhunu şad etməyi özümə borc bildim.\nƏvvəlkiƏbdürrəhim bəyin “qəstin”ləri – Rüstəm Kamal\nNövbəti“Həyat bir seriyalı filmdir, ikinci, üçüncü seriyalara ümid etməyin…” – (MÜSAHİBƏ)\nPaşam – İntiqam Yaşarın şeiri


Minimalism / Faydalı Məlumatlar / SR Construction\nNəşr olunma tarixi: 2021-08-09\nMəkandan gələn enerji\nMinimalizm – interyerə genişlik və azadlıq gətirən bir üslubdur. Burada əsas ideya diqqəti əsas elementə yönəldən interyerin yaradılmasıdır.\nÜslubun rəng çeşidi – sakit rənglərin, boz, qəhvəyi, qaranın müxtəlif çalarları ilə açıq tonun birləşməsidir. Əsas tələb adətən üçdən çox olmamaqla, az sayda rənglərin eyni vaxtda istifadəsidir. Fon kimi ağ rəngdən istifadə olunur və interyerin bütün rəng kompozisiyası bu kontrastın üzərində qurulur.\nSəthlərin dekoru üçün daş, ağac, metal, plastik, şüşə kimi həm süni, həm də təbii materiallardan istifadə olunur. Çox vaxt xromlanmış səthlərin istifadəsinə rast gəlmək olur.\nMinimalizm ilk növbədə havanın və işığın çoxluğu deməkdir, ona görə də pəncərələrin böyük olması önəmlidir. Bunun üçün panorama pəncərələr ideal variantdır. Həmçinin, pərdələr işığın süzülməsinə mane olmamalıdır. Onlardan istifadə olunduqda isə açıq, şəffaf və ya yarımşəffaf yüngül parça seçmək daha uyğundur.\nDüzgün yaradılmış minimalizm interyeri hər bir əşyanı məkana, sonra isə yenilənmiş məkanı azadlıq hissinə və yaradıcılıq enerjisinə çevirir. Belə interyerdə qarışıqlıq olmur, asanlıqla hər əşyanın mahiyyəti dərk edilir və insana ilham verir.\nBu interyer üslubu sayəsində siz mənzilinizi daha geniş, dəbli və funksional hala gətirə bilərsiniz.